করোনা ভাইরাস: বাংলাদেশে কোভিড-১৯ রোগে আরও মৃত্যু, মোট সংখ্যা তিন হাজারে দাঁড়ালো
বাংলাদেশে করোনাভাইরাসে আক্রান্ত হয়ে মৃত্যুর সংখ্যা তিন হাজার ছুঁয়েছে বলে আজ সরকারিভাবে জানানো হয়েছে।
গত ১৮ই মার্চ বাংলাদেশে করোনাভাইরাসে মৃত্যুর প্রথম আনুষ্ঠানিক ঘোষণা দেয়া হয়েছিল।
স্বাস্থ্য অধিদপ্তর জানিয়েছে যে গত ২৪ ঘণ্টায় করোনাভাইরাসে আরও ৩৫ জনের মৃত্যুর ফলে মোট মৃতের সংখ্যা দাঁড়িয়েছে ৩,০০০ জনে।
সনাক্ত বিবেচনায় মৃত্যুহার ১.৩১ শতাংশ।
এই সময়ে আরও ২ হাজার ৯৬০ জন নতুন কোভিড-১৯ রোগী শনাক্ত হয়েছেন বলে জানানো হয়েছে। গত ৮ই মার্চ বাংলাদেশে প্রথম করোনাভাইরাসে আক্রান্ত রোগী শনাক্ত হওয়ার কথা ঘোষণা করা হয়েছিল।
এ নিয়ে মোট শনাক্ত রোগীর সংখ্যা দাঁড়ালো ২ লাখ ২৯ হাজার ১৮৫ জন।
গত ২৪ ঘণ্টায় মোট নমুনা পরীক্ষা করা হয়েছে  ১২ হাজার ৭১৪টি। এ পর্যন্ত নমুনা পরীক্ষা করা হয়েছে ১১ লাখ ৩৭ হাজার ১৩১টি।
স্বাস্থ্য অধিদপ্তরের নিয়মিত বুলেটিনে অতিরিক্ত মহাপরিচালক অধ্যাপক নাসিমা সুলতানা এসব তথ্য জানিয়েছেন।
গত ২৪ ঘণ্টায় কোভিড-১৯ রোগ থেকে সেরে উঠেছেন  এক হাজার ৭৩১ জন। ফলে এ নিয়ে মোট সুস্থ হলেন এক লক্ষ ২৭  হাজার  ৪১৪ জন।
সনাক্ত বিবেচনায় সুস্থতার হার ৫৫.৭৯।
পরিবারের কারো কোভিড-১৯ হলে বাকিরা যে সাতটি কাজ করবেন
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
করোনাভাইরাস নিয়ে আপনার যা জানা প্রয়োজন
সরকারি ও বেসরকারি মিলে ৮১টি পরীক্ষাগারে পরীক্ষা কার্যক্রম চালু রয়েছে।
২৪ ঘণ্টায় যারা মারা গেছেন তাদের মধ্যে ২৬ জন পুরুষ এবং ৯ জন নারী। এ পর্যন্ত মোট মারা যাওয়া মানুষের মধ্যে পুরুষের সংখ্যা ২ হাজার ৩৫৮ জন এবং নারীর সংখ্যা ৬৪২জন।
শতাংশের হিসাবে এই সংখ্যা ৭৮.৬০ শতাংশ পুরুষ এবং ২১.৪০ শতাংশ নারী।
গত ২৪ ঘণ্টায় যারা মারা গেছেন তাদের মধ্যে ৩১-৪০ বছরের মধ্যে দুইজন,এবং ৪১-৫০ বছরের মধ্যে তিন জন রয়েছেন।
এছাড়া ৫১-৬০ বছরের মধ্যে ১০ জন, ৬১-৭০ বছরের মধ্যে ১৩ জন, ৭১-৮০ বছরের মধ্যে ০৩ জন এবং ৮১-৯০ বছরের মধ্যে ০৪ জন রয়েছেন।
গত ২৪ ঘণ্টায় যারা মারা গেছেন তাদের মধ্যে ঢাকা বিভাগে ১২ জন, চট্টগ্রামে ০৫ জন, খুলনা ও সিলেটে ০৪ জন করে, বরিশাল ও রাজশাহীতে ০৩ জন করে এবং ময়মনসিংহ ও রংপুর বিভাগে ০২ জন করে রয়েছেন।
সারাদেশে আইসিইউ শয্যা সংখ্যা ৫৩৩টি, রোগী ভর্তি আছেন ২৯৯জন। শয্যা খালি আছে ২৩৪টি।
গত ২৪ ঘণ্টায় আইসোলেশনে যুক্ত হয়েছেন ৭১৩ জন, এ সময়ে আইসোলেশন থেকে ছাড়া পেয়েছেন ৭৩২ জন।
এ পর্যন্ত মোট আইসোলেশনে গেছেন ৪৮হাজার ৪৮৯ জন, এবং ছাড়া পেয়েছেন ২৯ হাজার ৫০১ জন।
গত ২৪ ঘণ্টায় কোয়ারেন্টিনে যুক্ত হয়েছেন এক হাজার ৯৯২ জন।

বাংলাদেশে করোনাভাইরাসে আক্রান্ত হয়ে মৃত্যুর সংখ্যা তিন হাজার ছুঁয়েছে বলে আজ সরকারিভাবে জানানো হয়েছে।